Държавен вестник, бр. 54, 2004 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  54
(4) При изпълнение на служебните си за-
дължения служителите от отдела имат право
да получават и да изискват всички данни и
документи, необходими за осъществяване на
функциите им. По решение на ВСС могат да
се извършват и извънпланови проверки на
място.
Раздел V
Служители в администрацията на Висшия
съдебен съвет
Чл. 77. (1) Дейността на администрацията
на ВСС се осъществява от съдебни служители
по трудово правоотношение.
(2) Съдебните служители в администрация-
та на ВСС осъществяват своята дейност в съот-
ветствие със ЗСВ, Кодекса на труда и норма-
тивните актове, свързани с тях, въз основа на
длъжностни характеристики, утвърдени от ВСС
по предложение на главния секретар.
Чл. 78. Висшият съдебен съвет утвърждава
образци на заявление, декларация и на други
документи, предвидени в ЗСВ.
Чл. 79. Трудовите правоотношения възник-
ват след решение на ВСС, а изменението и прек-
ратяването им става след атестиране по съот-
ветния ред.
Чл. 80. (1) Командироването и специализа-
цията в чужбина на съдебните служители се
извършва от ВСС по предложение на главния
секретар.
(2) Командироването на служители в стра-
ната и ползването от тях на платен или непла-
тен отпуск се разрешава от главния секретар.
Чл. 81. (1) Съдебните служители са длъжни
да изпълняват служебните си задължения без-
пристрастно и точно съобразно длъжностната
им характеристика.
(2) За образцово и точно изпълнение на слу-
жебните им задължения служителите имат
право на отличия и награди в съответствие с
правила, приети от ВСС.
Чл. 82. (1) Допълнителни задължения мо-
гат да се възлагат на съдебните служители вре-
менно—до четиридесет и пет работни дни в го-
дината при служебна необходимост.
 (2) При служебна необходимост съдебните
служители са длъжни да изпълняват служебни-
те си задължения извън работно време.
ЗАКЛЮЧИТЕЛНИ РАЗПОРЕДБИ
§ 1. Правилникът се приема на основание
чл. 27, ал. 1, т. 11 от Закона за съдебната власт.
§ 2. Правилникът влиза в сила от деня на
обнародването му в “Държавен вестник”.
Председателстващ Висшия съдебен съвет:
А. Станков
33992
МИНИСТЕРСТВО
НА ТРАНСПОРТА И СЪОБЩЕНИЯТА
НАРЕДБА № 112
от 8 януари 2004 г.
за одобряване типа на нови моторни превозни
средства по отношение на полето на видимост
на водача
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят:
1. условията и редът за одобряване типа на
моторни превозни средства по отношение на
полето на видимост на водача;
2. техническите изисквания към превозното
средство по отношение на полето на видимост
на водача.
Чл. 2. (1) Наредбата се прилага за  предното
поле на видимост с обхват 180° на водача на
превозно средство от категория М1, с най-мал-
ко четири колела и максимална конструктивна
скорост, надвишаваща 25 km/h, с ляво управле-
ние.
(2) В случай на превозно средство с дясно
управление техническите изисквания се прила-
гат чрез обръщане на критериите.
Г л а в а  в т о р а
ОДОБРЯВАНЕ ТИПА НА ПРЕВОЗНИ
СРЕДСТВА ПО ОТНОШЕНИЕ НА
ПОЛЕТО НА ВИДИМОСТ НА ВОДАЧА
Раздел I
Заявление за одобряване на типа
Чл. 3. Типът на превозни средства по отно-
шение на полето на видимост на водача се одоб-
рява по реда на глава втора, раздели II и III от
Наредба № 60 за одобряване типа на нови мо-
торни превозни средства и техните ремаркета
(ДВ, бр. 59 от 2003 г.).
Чл. 4. (1) За одобряване на типа превозно
средство по отношение на полето на видимост
на водача производителят подава заявление до
изпълнителния директор на Изпълнителна аген-
ция “Автомобилна администрация” ( ИА “АА”)
в съответствие с чл. 3, ал. 2 на Наредба № 60 за
одобряване на типа на нови моторни превозни
средства и техните ремаркета.
(2) Към заявлението по ал.1 производите-
лят прилага в три екземпляра:
1. описание на превозното средство по отно-
шение на:
а) външни и вътрешни форми и разположе-
ние на елементите по чл. 2, които може да въз-
действат на видимостта; и
б) формата и размерите на предното стъкло
и неговия монтаж;